Iżda daqsek lil-ħadd. Inħobb fis-sewwa lill-ġara tagħna, l-omm tal-poeżija; lil-lsien tagħha li jdoqq mimli bil-ħlewwa, u 'l ġensha ħili, bieżel, alenija; inħobb iżjed lill-oħra, l-lum ta' ġewwa, li għandha fehma daqs l-azzar qawwija, li taf tirbaħ u taħfer lill-egħdewwa, sultana ta' qalb kbira u omm għaqlija : iżda daqsek lil ħadd, o Malta tiegħi, għax int biss ommi, inti tajtni l-isem, u għadmek għadmi u demmek jiġri. miegħi. Daqsek lil ħadd; għaliex jekk inti żgħira, setgħetek huma kbar fir-ruħ u l-ġisem, u ġmielek sa fil-kbar nissel il-għira.